אשר וייס

הרב אשר זליג וייס (נולד בט' בניסן ה'תשי"ג, 25 במרץ 1953) הוא פוסק חרדי, מייסד וראש בית המדרש "דרכי תורה" ואב בית דין "דרכי הוראה". משתייך לחסידות צאנז-קלויזנבורג. הפוסק ההלכתי של המרכז הרפואי שערי צדק.הרב אשר וייס מעביר שיעור ב[[ישיבת אפיקי דעת]]

==ביוגרפיה==
נולד בארצות הברית למשה וייס, ניצול שואה סוחר נדל"ן. למד במוסדות צאנז בארצות הברית. בשנת תשכ"ו עלתה המשפחה לישראל והתגוררה בקריית צאנז בנתניה. הוא למד במוסדות בקריה והתקרב לאדמו"ר הרב יקותיאל יהודה הלברשטאם. הרב וייס היה נשוי לפסיה (נפטרה בתשע"ח), בתו של הרב ישראל אריה זלמנוביץ אשר כיהן כרבה של יבנה ולאחר מכן כאב"ד עכו.

בראשית שנות התשעים כיהן כראש ישיבת 'כתר ישראל' של חסידות סדיגורה, ומשנת ה'תשנ"ז (1997) הוא ראש ישיבת 'מחנה אברהם' של חוג חת"ם סופר בבני ברק ורב קהילת טשכנוב בשכונת רמות ג' בירושלים. במקביל הוא עומד בראש כולל לדיינות ולהכשרת אברכים למורי הוראה בירושלים.

בשנת ה'תשס"ו ייסד את ישיבת 'דרכי תורה' ומאז הוא עומד בראשה. בשנותיה הראשונות כיהן בה לצדו גם הרב ברוך דב פוברסקי, ראש ישיבת פוניבז'.

הרב וייס מעביר שיעורים קבועים בסוגיות הלכתיות ולמדניות הקשורות לפרשת השבוע, ומתפרסמים בעלון שבועי וכן רובם מתפרסמים בהמשך בספריו "מנחת אשר". השיעור מוקלטים בקול הלשון<ref></ref> ומופצים בדיסקים. הוא מעביר שיעורים גם בישיבות של המגזר הדתי-לאומי: בישיבת תורת החיים, ובישיבת שדרות הוא מוסר שיעור אחת לשבועיים.
הרב אשר וייס בחגיגת פורים בישיבת ההסדר בשדרות
החל משנת תשע"ג הוא משמש הפוסק של המרכז הרפואי שערי צדק. הוא ייסד בית דין לדיני ממונות, במסגרתו עוסק בין היתר בבוררות וביישוב סכסוכים בין שכנים. בפסיקותיו בנושאים אלו מעניק הרב וייס משקל גם לחוק הישראלי.

==סגנונו==
הרב וייס מוסר את שיעוריו בנושאי הלכה ולמדנות. מרבה לצטט מספרי בעל שואל ומשיב, הרב שלמה קלוגר, הרב יוסף ענגיל, והחתם סופר. משתדל להימנע מעיסוק בפרטים שוליים ומתנגד לעיסוק קונספטואלי מופשט במושגים התלמודיים כמקובל בשיטת בריסק. אינו נרתע מפסיקה חדשנית, אף כשאינה תואמת את שיטת הפסיקה הרווחת.

==פסיקותיו==

== ספריו ==
כל ספריו של הרב וייס נקראים "מנחת אשר" הספרים ראו אור מאז שנת תשמ"ז יוצאים במסגרת "מכון מנחת אשר" שמוציא גם חוברת שבועית משיעוריו.

בסדרת "מנחת אשר" על התלמוד הבבלי נדפסו כרכים ובהם שיעורים על המסכתות: שבת, פסחים, גיטין, קידושין, בבא קמא, בבא בתרא, מכות, מסכת נידה והלכות נידה.

בסדרת "מנחת אשר" על התורה מודפסים שיעוריו השבועיים הכוללים דיוני הלכה וענייני אגדה ומוסר, על סדר פסוקי פרשת השבוע. כרך נספח לסדרה זו הוא "הגדה של פסח - מנחת אשר".

גם ספר השו"ת שלו, בן שלושה כרכים, נקרא "שו"ת מנחת אשר".

"מנחת אשר - אמונה וביטחון" עוסק בנושאים אלה לאור חובת הלבבות, הרמב"ן, החזון איש ועוד.

בשנת תשפ"א הוציא כרך של "שו"ת מנחת אשר" העוסק בענייני מגפת הקורונה בישראל ובהשלכות ההלכתיות שלה. ייחס חשיבות להנחיות משרד הבריאות, והוביל קו מחמיר בכל הקשור למגפת הקורונה.

הרב אשר וייס עם הרב יונתן שטנצל

בשנת תשפ"ג הוציא מהדורה חדשה על התורה הכוללת הוספות רבות על המהדורה הקודמת, וכרך מפתחות נרחב ומפורט. המהדורה נקראת על שם חיים שימל זצ"ל.

בית הדין "דרכי הוראה" מדפיס לפני החגים חוברות ובהן חידושים מפרי עטם של חברי בית הדין, ביניהם מאמרים של הרב וייס.

==משפחתו==
* אחיו הרב דב וייס, חתנו של האדמו"ר מצאנז-קלויזנבורג ורב שכונת קריית צאנז בירושלים.
* אחיו הרב יהונתן בנימין, גאב"ד העיר מונטריאול בקנדה.
* אחיו הרב חיים, רבה של ביתר עילית ור"מ בישיבות תורת חיים וישועות משה.
* אחיו הרב מרדכי דוד (חתן אליהו אנגלנדר), רב בית המדרש "אורייתא" בלונדון.
* אחיו הרב אברהם יצחק (חתן רבי בן-ציון רבינוביץ מביאלא), ראש כולל ביאלה בירושלים.
* בנו הרב בנימין מנהל את מוסדותיו ורב קהילת "חיי נפש" בירושלים.

==קישורים חיצוניים==

* 
* ערוץ [https://www.youtube.com/channel/UC5WgSWUKh-I_G-rDCYanTsg/featured?pbjreload=101 שיעורי הרב אשר וייס] באתר יוטיוב
* [https://meirtv.com/beth-hamidrash-search/?_rabbis=3884 שיעורים של הרב אשר וייס] באתר מכון מאיר
* [http://www.yeshiva.org.il/midrash/hmidrash.asp?search=1&orderby=90 שיעורים של הרב אשר וייס] באתר ישיבת בית אל
* [http://www.bcbm.org שיעורים של הרב אשר וייס על פרשת השבוע והמועדים]
* 
* 
* [http://beinenu.com/faceted_search/results/field_rabbi4lesson%3A33923 משיעורי הרב אשר וייס], לצפייה באתר בינינו
* [https://www.inn.co.il/tags/הרב_אשר_וייס/ כל הכתבות על הרב אשר וייס], באתר ערוץ 7
* 

==הערות שוליים==

קטגוריה:חסידי צאנז-קלויזנבורג
קטגוריה:רבני ישיבת חוג חתם סופר-מחנה אברהם
קטגוריה:ראשי ישיבה חסידים בישראל
קטגוריה:רבנים חרדים ישראלים
קטגוריה:ירושלים: רבני שכונות
קטגוריה:ראשי כולל אברכים ישראלים
קטגוריה:דיינים ישראלים
קטגוריה:אבות בתי דין
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:פרשני הגדה של פסח
קטגוריה:רמות אלון: רבנים
קטגוריה:רטוריקנים ונואמים יהודים
קטגוריה:ישראלים שנולדו ב-1953